[{"text_idx": "#000001", "text": "Roheva\u0308ljakutse 7. pa\u0308ev \u2013 kemikaalivabadus"}, {"text_idx": "#000002", "text": "Ta\u0308nane pa\u0308ev oli u\u0308snagi paslik, et teha la\u0308bi roheva\u0308ljakutse kemikaalivabaduse pa\u0308ev. Olen nimelt ette vo\u0303tnud suurema koristamise-kraamimise."}, {"text_idx": "#000003", "text": "Poes mu\u0308u\u0308davates toodetes kasutatakse sadu tuhandeid erinevaid kemikaale. Umbes kaks kolmandikku nendest kemikaalidest on mo\u0303nes vormis inimestele vo\u0303i keskkonnale toksilised."}, {"text_idx": "#000004", "text": "Igal aastal jo\u0303uab turule rohkem kui 1000 uut kemikaali. Seni, kuni pole to\u0303estatud, et aine on kahjulik, on see seaduse silmis ohutu. Ainete, mille kahjulik mo\u0303ju on to\u0303estatud, kasutamine va\u0308ikestes kogustes on aga ikkagi lubatud. Mida rohkem tarbime, seda suurem on to\u0303ena\u0308osus mitmete erinevate ohtlike ainetega pidevalt kokku puutuda."}, {"text_idx": "#000005", "text": "Kui u\u0308ksikute ainete mo\u0303ju on ta\u0308naseks juba pa\u0308ris palju uuritud, siis erinevate ainete koostoime on paljuski teadmata. Peetakse to\u0303ena\u0308oliseks, et erinevate ainete koosluse kahjulik mo\u0303ju organismis mitmekordistub ehk siis tekib nn kemikaalide kokteil. Mitme kemikaali koosmo\u0303jul vo\u0303ib suureneda nende kahjulikkus lausa mitusada korda. Kindel on see, et sage kokkupuude kahjulike kemikaalidega ka madalates kogustes no\u0303rgestab organismi vo\u0303imet stressiga toime tulla ja soodustab nahaa\u0308rrituste, allergiate ja to\u0303sisemate terviseha\u0308dade teket. \u2013 Roheva\u0308ljakutse 2018"}, {"text_idx": "#000006", "text": "Ma ise lisaks siia omalt poolt ka seda, et lisaks kemikaalidele kodukeemias, kosmeetikas ja hu\u0308gieenitoodetes, peame arvestama ka nende ainetega, mis on meie elus veidi varjatumal kujul. Plastmassid, su\u0308nteetilised lo\u0303hnaained, erinevad toiduto\u0308o\u0308stuses kasutatavad lo\u0303hna-va\u0308rvi ja sa\u0308ilitusained, mu\u0308rgised kemikaalid meie ro\u0303ivastes, kodutekstiilides ja viimistlusmaterjalides, ta\u0308naval heitgaasid ning u\u0308ldine o\u0303husaaste. Kuna saasteallikaid on nii-nii palju meie u\u0308mber, siis on ha\u0308sti oluline, et me ise va\u0308hendaksime teadlikult kemikaalide ja muu jama osakaalu oma elus. Alati leidub paremaid, puhtamaid, naturaalsemaid ja looduslikumaid alternatiive."}, {"text_idx": "#000007", "text": "1. Tee la\u0308bi o\u0308koma\u0308rgiste test: "}, {"text_idx": "#000009", "text": "2. Uuri, mida sisaldavad sinu kosmeetika- vo\u0303i hu\u0308gieenitooted"}, {"text_idx": "#000012", "text": "Kas ja milliseid kahjulikke aineid ma koostisest leidsin? No alustuseks u\u0308tleks kohe a\u0308ra, et ma ei ole ko\u0303ige suurem koostisosade asjatundja ning ko\u0303ik vo\u0303o\u0303rapa\u0308rased nimetused on minu jaoks kui hiina keel. Seega u\u0308tlen ausalt, et kosmeetika- ja hu\u0308gieenitoodete puhul vaatan ma koostist u\u0308liharva. Pigem olen leidnud enda jaoks need firmad, keda ma usaldan ja kelle tooteid ma kasutan ja Dr. Hauschka on u\u0308ks nendest \u2013 ma ei pea kahtlema nende toodete kvaliteedis, koostises ega usaldusva\u0308a\u0308rsuses."}, {"text_idx": "#000014", "text": "Minu jaoks oli lehel olev info keeruline ja ma ei suutnud su\u0308veneda igasse koostisainesse, et aru saada, kas tegu on kahjuliku ainega vo\u0303i mitte. Toetusin ku\u0308ll nende valgusfoori su\u0308steemile aga kasutasin ka kainet mo\u0303istust \u2013 minu meelest ei saa olla tegu kahjuliku koostisosaga kui see on looduslikku pa\u0308ritolu. Ka siis kui selle ko\u0303rvalmo\u0303judeks on allergia vo\u0303i mo\u0303ni muu reaktsioon, mis on pigem erand kui norm. See, et osad inimesed on tundlikud mingite koostisosade suhtes, ei ta\u0308henda, et tegu oleks kahjulike ainetega. Kui see nii oleks, siis vo\u0303iks ju maapa\u0308hklid, seesamiseemned, piima, muna jne ka ohtlikeks lugeda?"}, {"text_idx": "#000015", "text": "Mulle see harjutus igaljuhul ei meeldinud. Vo\u0303i pigem ei meeldinud see veebileht, kus sai koostisosi kontrollida. Minu jaoks ja\u0308i info segaseks ning pigem tekitas segadust. Vot."}, {"text_idx": "#000016", "text": "Mingit erilist puhastusvahendi retsepti mul jagada ei ole aga paari nippi jagaksin ku\u0308ll:"}, {"text_idx": "#000017", "text": "Peegelpindade puhastamiseks sobib suurepa\u0308raselt puhas kuum vesi ja ta\u0308iesti tavaline tselluloosist vo\u0303i puuvillast puhastuslapp. Kuivatamisel kasutan oma vana t-sa\u0308rki, mis imab vedeliku kenasti endasse ning ja\u0308tab peegelpinna puhtaks. Ei mingeid triipe!\nKui sul on vaja purgilt mo\u0303ni etikett eemaldada aga liim on tugevalt purgi ku\u0308ljes kinni (isegi siis kui etikett peale leotamist lahti tuleb), siis abiks on u\u0308lilihtne segu toiduo\u0303list ja soodast. Katsetasin ise ka ja see toimib. To\u0308rts toiduo\u0303li ja na\u0308puta\u0308is soodat, et voila!"}, {"text_idx": "#000018", "text": "Ohusu\u0308mbolite tuvastamiseks tuli la\u0308bi teha test \u201cKui ha\u0308sti sina ohusu\u0308mboleid tunned?\u201d"}, {"text_idx": "#000019", "text": "Tegin testi a\u0308ra ja kui pa\u0308ris aus olla, siis paljud ohuma\u0308rgid olid minu jaoks vo\u0303o\u0303rad aga loogikat kasutades sain siiski o\u0303igeid vastuseid 8/9."}, {"text_idx": "#000020", "text": "Ma ei ole juba ammu (kui u\u0308ldse) sellise pilguga oma puhastustooteid vaadanud, et mis minu riiulil ohtlikku on. Loomulikult olen ohusu\u0308mboleid varem na\u0308inud, po\u0303hiliselt meenub millegipa\u0308rast just ohuma\u0308rk \u201ctuleohtlik\u201d."}, {"text_idx": "#000021", "text": "Aga millised ohud siis ikkagi valitsevad minu kodukeemia riiulil?"}, {"text_idx": "#000022", "text": "Vaatasin ko\u0303ik pudelid u\u0308le ja po\u0303hiliseks su\u0308mboliks (looduslikel puhastusvahenditel) oli hoiatus \u2013 hoida lastele ka\u0308ttesaamatus kohas. Arusaadav. U\u0308leja\u0308a\u0308nud neljal tootel oli reaalselt mingi to\u0303sisem hoiatus. Rooste-eemaldajal ja ahju puhastusvahendil oli ohuma\u0308rgiks \u201cso\u0308o\u0308vitava toimega\u201d ning aknapesuvahendil ja vaiba puhastusvahendil oli ohuma\u0308rgiks \u201ckahjulik, a\u0308rritava toimega\u201d. O\u0303nneks need on sellised harva kasutatavad tooted aga sellegi poolest oleks mo\u0303istlik need veidi ohutumate vastu va\u0308lja vahetada. Kui kellelgi on soovitusi to\u0303husate looduslike alternatiivide osas, andke teada!"}, {"text_idx": "#000023", "text": "Ohtlik kodukeemia \u2013 a\u0308rritava ja so\u0308o\u0308vitava toimega tooted."}, {"text_idx": "#000024", "text": "U\u0308leja\u0308a\u0308nud tooted on pea eranditult Sonetti looduslikud puhastusvahendid, sekka ka u\u0308ks Kiilto parkett- ja puitpo\u0303randa puhastusvahend (samuti biolagunev o\u0308kotoode)."}, {"text_idx": "#000025", "text": "5. Loe kokku, kui palju erinevaid puhastusvahendeid sul kodus on."}, {"text_idx": "#000026", "text": "Lugesin kokku ja neid on omajagu \u2013 11 erinevat puhastusvahendit \u2013 nelja nendest kasutan harva (vaiba-, ahju- ja roostepuhastusvahend + aknapesuvahend). U\u0308leja\u0308a\u0308nud kuute \u2013 katlakivieemaldaja, pesupesemisvahendid, WC puhastusvahend ning po\u0303randapesu- ja hooldusvahendid \u2013 neid kasutan igana\u0308dalaselt. No\u0303udepesuvahendit lausa igapa\u0308evaselt!"}, {"text_idx": "#000027", "text": "U\u0308ldiselt vo\u0303in vist rahule ja\u0308a\u0308da sellega kui palju kemikaale meil kodus on. Loomulikult vo\u0303iks ju va\u0308hem olla aga soodaga ei saa nii ha\u0308sti na\u0308iteks roostet maha kui selle rooste-eemaldusvahendiga ja seda me o\u0303nneks tihti ei kasuta ka. See oli u\u0308he konkreetse asja jaoks ostetud ning nu\u0308u\u0308d ja\u0308a\u0308b ta meil kappi seisma."}, {"text_idx": "#000028", "text": "Samas olen va\u0308ga rahul looduslike ja biolagunevate puhastusvahenditega. Need on mahedad aga to\u0303husad ning ko\u0303ige enam ha\u0308mmastab mind (iga kord kui seda kasutan) katlakivieemaldaja, sest dus\u030cinurga klaasseina puhastamine on sellega nii lihtne ja kerge \u2013 siiani parim vahend, to\u0303eso\u0303na!"}, {"text_idx": "#000029", "text": "Sonett \u2013 minu meelest parim valik looduslikke ja biolagunevaid puhastusvahendeid! Pildilt puudu no\u0303udepesuvahend."}, {"text_idx": "#000030", "text": "Teema lo\u0303petuseks tahaks mainida, et lisaks ohtlikele kemikaalidele peaks oma kodus ja elus va\u0308ltima ka su\u0308nteetilisi lo\u0303hnaaineid (parfu\u0308u\u0308mid, kosmeetika- ja hu\u0308gieenitarbed, lo\u0303hnastatud kodukeemia sh. pesupulbrid ja erinevad pesupehmendajad, o\u0303huva\u0308rskendajad, WC poti va\u0308rskendajad, lo\u0303hnaku\u0308u\u0308nlad, lo\u0303hnakuused jne), sest need kurnavad meie organismi ning mo\u0303juvad meie tervisele ja hormonaalsu\u0308steemile halvasti."}, {"text_idx": "#000031", "text": "Eriti kaitsetud on kemikaalide ja su\u0308nteetiliste lo\u0303hnaainete suhtes \u2013 lapsed."}, {"text_idx": "#000033", "text": "Kui soovid, et su kodu lo\u0303hnaks imeliselt aitavad sind: po\u0303hjalik kodu korrastus, looduslikud puhastusvahendid, vesi, korralik tubade tuulutus ja va\u0308rske o\u0303hk, soovi korral ka naturaalsed eeterlikud o\u0303lid ja viirukid, mo\u0303nusat hubast ho\u0303ngu aitab luua ahjus ku\u0308psetatud kook vo\u0303i mo\u0303nus kohvilo\u0303hn, mis hommikuti aitab a\u0308rgata ja kohale jo\u0303uda."}, {"text_idx": "#000034", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000035", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}]